LT Europos Sąjungos oficialusis leidinys C 194/14

Prancūzijos vyriausybės pranešimas dėl 1994 m. gegužės 30 d. Europos Parlamento ir Tarybos direktyvos 94/22/EB dėl leidimų žvalgyti, tirti ir išgauti angliavandenilius išdavimo ir naudojimosi jais sąlygų (1)

(Pranešimas apie prašymą išduoti leidimą, vadinamą „Permis de Pontarlier“, skystiems arba dujiniams angliavandeniliams žvalgyti)

(Tekstas svarbus EEE)

2009/C 194/05

2009 m. vasario 5 d. įmonė Celtique Energie Petroleum, kurios pagrindinė buveinė yra 12 rue Pernelle 75004 Paris, Prancūzijoje, pateikė prašymą penkeriems metams gauti leidimą, vadinamą „Permis de Pontarlier“, žvalgyti skystus arba dujinius angliavandenilius maždaug 1 470 kv. kilometrų teritorijoje, užimančioje dalį Doubs ir Jura departamento.

Šio leidimo perimetras sudarytas iš paeiliui sujungtų dienovidinių ir lygiagrečių sankirtų, kurių geografinės koordinatės yra tokie taškai (NTF, Paryžiaus dienovidinis):

Taškai Ilguma Platuma A 4,20° R 52,20° Š B 52,20° Š platumos lygiagretės sankirta su riba, skiriančia Prancūziją nuo Šveicarijos C 51,60° Š platumos lygiagretės sankirta su riba, skiriančia Prancūziją nuo Šveicarijos D 4,00° R 51,60° Š E 4,00° R 51,70° Š F 3,90° R 51,70° Š G 3,90° R 51,90° Š H 4,10° R 51,90° Š I 4,10° R 52,00° Š J 4,20° R 52,00° Š

Taškai nuo B iki C yra Prancūziją nuo Šveicarijos skirianti riba.

Prašymų pateikimas ir leidimo suteikimo kriterijai

Pirminio prašymo ir konkurencinių prašymų pateikėjai turi atitikti sąlygas, nustatytas 2006 m. birželio 2 d. Nutarimo Nr. 2006-648 dėl kalnakasybos leidimų ir požeminio saugojimo leidimų 4 ir 5 straipsniuose (2006 m. birželio 3 d.Prancūzijos Respublikos oficialusis leidinys).

Suinteresuotosios įmonės gali per 90 dienų nuo šio pranešimo paskelbimo dienos pateikti konkurencinį prašymą, remdamosi taisyklėmis, aprašytomis „Pranešime apie kalnakasybos leidimų išdavimą Prancūzijoje“, paskelbtame 1994 m. gruodžio 30 d. Europos Bendrijų oficialiojo leidinio C 374 11 puslapyje, ir nustatytomis Nutarimu Nr. 2006-648 dėl kalnakasybos leidimų ir požeminio saugojimo leidimų. Konkurenciniai prašymai siunčiami kalnakasybos ministrui nurodytu adresu.

Pirminiam prašymui ir konkurenciniams prašymams taikomi pirmiau minėto nutarimo 6 straipsnyje nustatyti kalnakasybos leidimų suteikimo kriterijai, o sprendimai dėl jų bus priimti ne vėliau kaip 2011 m. kovo 3 d.

Veiklos ir jos sustabdymo sąlygos bei reikalavimai

Pareiškėjų prašoma remtis Kalnakasybos kodekso 79 ir 79.1 straipsniais ir 2006 m. birželio 2 d. Nutarimu Nr. 2006-649 dėl kalnakasybos, požeminio saugojimo darbų ir kasyklų bei požeminio saugojimo tvarkos (2006 m. birželio 3 d.Prancūzijos Respublikos oficialusis leidinys).

Papildomos informacijos galima gauti šiuo adresu: Ministère de l’écologie, de l’énergie, du développement durable et de la mer (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques bureau exploration production des hydrocarbures), Arche de La Défense, 92055 La Défense Cedex, FRANCE (telefonas +33 140819525, faksas +33 140819529).

Paminėtas įstatymų ir kitų teisės aktų nuostatas galima rasti interneto svetainėje http://www.legifrance.gouv.fr

(1) OL L 164, 1994 6 30.